《癸酉除夕》
明代·湛若水

伊昔垂髫年，逢岁辄欢喜。喜欢将何如，数日仍屈指。

事与年侵寻，世网固缠己。物态迁性情，感节悲怀起。

四序恒不居，天地有剥否。眇兹血气躯，神理会颓圮。

四大非我物，安能保妻子。骨肉尚不顾，官爵宁久恃。

困鱼乐深渊，龌龊思脱屣。何当淩高风，采薇西山趾。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。